Okresná prokuratúra Vranov nad Topľou 
Nám. Slobody 5, 093 80 Vranov nad Topľou

Sp. zn. : Pv 83/12/7713	Vranov nad Topľou, 14.8.2012
EEČ : 2-61-103-2012

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 2 písmeno a Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Vranov nad Topľou
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: žeriavnik
a
poškodenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 100,00 € 
b.	Konkrétny adresát peňažnej sumy určenej na všeobecne prospešné účely: XXXXX, okr. XXXXX 
c.	Suma odovzdaná štátu na peňažnú pomoc obetiam trestnej činnosti: 100,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: žeriavnik
realizované policajtom Odb.kriminál.polície OR PZ XXXXX pod spisovou značkou XXXXX.
Pred probačným a mediačným úradníkom  Okresného súdu vo XXXXX obvinený XXXXX vyhlásil, že spáchal skutok spočívajúci v tom, že dňa 26.01.2012 v čase okolo 05.10 hod. viedol osobné motorové vozidlo zn. VW Sharan s TEČ: XXXXX po štátnej ceste I/18 smerom od obce XXXXX okr. XXXXX smerom na obec XXXXX, okr. XXXXX po obchvate mesta XXXXX, kde medzi uvedenými obcami na priamom úseku cesty začal predchádzať pred ním idúce nákladné motorové vozidlo nezisteného TEČ, pričom sa nemohol bezpečne zaradiť pred vozidlo, ktoré chcel predísť, následkom čoho došlo k zrážke s protiidúcim nákladným motorovým vozidlom zn. Iveco s TEČ: XXXXX, ktoré viedol vodič XXXXX, pričom pri nehode došlo k zraneniu spolujazdcov obvineného a to XXXXX nar. XXXXX, ktorý utrpel zranenia a to polytraumu s ťažkým šokovým stavom, otras mozgu III. stupňa s poruchou vedomia, pomliaždenie miechy s poruchou inervácie dolných končatín, pomliaždenie pľúc, sériouvú zlomeninu 4. až 7. rebra vpravo, obojstranný pneumotorax, hematorax, úrazové roztrhnutie sleziny, úrazové roztrhnutie koreňa okružia tenkého čreva, pomliaždenie so zakrvavením pravej obličky, tržnú ranu hlavy a za pravou ušnicou dĺžky 5 cm, zlomeninu dolného konca ľavej vretennej kosti, zlomeninu bodcového výbežku ľavej lakťovej kosti a poúrazový zápal podžalúdkovej žľazy s dobou liečenia 10-12 týždňov, poškodený XXXXX utrpel zranenia a to otvorenú zlomeninu pravej temennej kosti v dĺžke 2,2 cm s impresiou úlomkov, pneumocefalus, otras mozgu I. stupňa, tržnozmliaždenú ranu v pravej temennej oblasti hlavy v dĺžke 7 cm, pomliaždenie a krvnú podliatinu oboch viečok vpravo, zlomeninu II.,III., a IV. rebra vpravo bez posunu úlomkov, pomliaždenie stredného a horného laloka pravých pľúc ľahkého stupňa, trieštivú zlomeninu tela pravej lakťovej kosti s posunom úlomkov s dobou liečenia v travní 8-10 týždňov.    
Odôvodnenie: 

     Uznesením vyšetrovateľa Okresného riaditeľstva PZ, Odboru kriminálnej polície XXXXX sp. zn. XXXXX zo dňa 26.01.2012 bolo podľa § 199 ods. Trestného poriadku začaté trestné stíhanie a zároveň podľa § 206 ods. 1/ Trestného poriadku vznesené obvinenie XXXXX pre prečin ublíženia na zdraví podľa § 157 ods. 1, ods.2 písm. a/ Trestného zákona tom skutkovom základe, ako je uvedené vo výrokovej časti tohto uznesenia. 
 
     Preskúmaním príslušného spisového materiálu som zistil, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1/ Trestného poriadku. 

     Obvinený a poškodení uzavreli dňa 10.05.2012 dohodu o zmieri, v rámci ktorej obvinený  svoje konanie oľutoval a prisľúbil, že sa viac takéhoto konania nedopustí a to za prítomnosti probačného a mediačného úradníka Okresného súdu XXXXX. 

     Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný. 

     Dňa 03.05.2012 obvinený zložil na účet Okresnej prokuratúry vo Vranove nad Topľou sumu 200,-€ na všeobecne prospešné účely a to na nákup vybavenia XXXXX XXXXX. Táto suma je primeraná vážnosti spáchaného činu., Dopravnú nehodu nahlásil poisťovni XXXXX pobočka XXXXX za účelom vysporiadania nárokov poškodených z poistenia osobného motorového vozidla.   

     Obvinený a poškodení s týmto spôsobom vybavenia veci vyslovili súhlas. 

     Vzhľadom na povahu a závažnosť spáchaného činu, na mieru akou bol dotknutý verejný záujem, na osobu obvineného, na jeho osobné a majetkové pomery považujem takýto spôsob rozhodnutia za dostačujúci. 

     Vzhľadom k vyššie uvedeným skutočnostiam bolo rozhodnuté tak, ako je uvedené vo výrokovej časti tohto uznesenia. 
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Maroš Kuruc
prokurátor